চুক্তির পক্ষে থাকা দেশ ব্রিটেন, চীন, ফ্রান্স, জার্মানি ও রাশিয়া শুক্রবার আনুষ্ঠানিক বৈঠকে মিলিত হয়। বৈঠক শুরুর আগে ইরানের এক কর্মকর্তা সাংবাদিকদের বলেন, সত্যিকার অর্থে আমরা খুব আশাবাদী নই। ইরানি কর্মকর্তা আরো বলেন, আমরা আশা করছি মে মাসের শেষ দিকে প্রতিশ্রুত অর্থনৈতিক প্যাকেজ দেওয়া হবে। আমি বলতে বাধ্য হচ্ছি, এখনো কোনো ‘প্ল্যান বি’ নেই। এই কর্মকর্তা জানান, ইউরোপীয় পদক্ষেপে এটা নিশ্চিত করতে হবে তেল রফতানিকারকরা যেন তাদের কর্মকাণ্ড স্থগিত না করে এবং সুইফটের মাধ্যমে যেন ইরান লেনদেন করে যেতে পারে।